cyanic-selkie/wikianc huggingface dataset:
২০১২ বাংলাদেশ চ্যাম্পিয়নশিপ লিগ
২০১২ বাংলাদেশ চ্যাম্পিয়নশিপ লিগ (বিসিএল), বাংলাদেশ পেশাদার ফুটবল লিগের দ্বিতীয় স্তরের প্রথম মৌসুম যা মার্চ, ২০১২ তে শুরু হয়। উদ্বোধনী লিগে ৭টি দল ডাবল-লিগ পদ্ধতিতে একে-অপরের সঙ্গে খেলে। কক্সসিটি স্পোর্টিং ক্লাব প্রতিযোগিতায় চ্যাম্পিয়ন হয় ।
মোরগ লড়াই (চিত্রকর্ম)
মোরগ লড়াই (Un combat de coqs) ১৮৪৬ সালে ফরাসি চিত্রকর জঁ-লিও জেরোমে কর্তৃক ক্যানভাসে অঙ্কিত তৈলচিত্র। এটি গ্রীক তরুণদের মোরগ লড়াইয়ে অংশগ্রহণ (Jeunes Grecs faisant battre des coqs) নামেও পরিচিত। এটি নব্য-গ্রিক ধাচের শিল্পকলার উদাহরণ। চিত্রকর হিসেবে এটি জেরোমেকে প্রথম সাফল্য এনে দেয়।
২০১২ বাংলাদেশ চ্যাম্পিয়নশিপ লিগ
অংশগ্রহণকারী দলসমূহ ও ভেন্যু
বাংলাদেশ চ্যাম্পিয়নশিপ লিগের প্রথম মৌসুমে অংশগ্রহণের জন্য ১৫ দল আগ্রহ প্রকাশ করেছিল। বাংলাদেশ ফুটবল ফেডারেশন(বাফুফে)-এ আবেদনপত্র জমাকৃত দলগুলো ছিল-ওয়ারী ক্লাব, বাংলাদেশ বয়েজ ক্লাব, সিটি ক্লাব, উত্তর বারিধারা, ঢাকা ওয়ান্ডারার্স, নারায়ণগঞ্জ শুকতারা যুব সংসদ, মহাখালী একাদশ, সিলেট ফুটবল ক্লাব, কক্সসিটি ফুটবল ক্লাব, বাড্ডা জাগরণী সংসদ, অগ্রনী ব্যাংক লিমিটেড ও সিলেট বিয়ানীবাজার ক্লাব। বিয়ানীবাজার সিলেট ও নারায়ণগঞ্জ শুকতারা ক্লাব ২০১০ সালে ‘‘বি’’ লিগের মূল আসর খেলে নেমে গিয়েছিল। তেমনি ‘‘বি’’ লিগ থেকে বিদায় নেয়া চট্টগ্রাম আবাহনী ও চট্টগ্রাম মোহামেডান। বাফুফে  আবেদনকারী ক্লাব গুলির সাক্ষাৎকার নেয় ২৫ ও ২৬ জুলাই,২০১১ তারিখে। অতঃপর নিম্নোল্লিখিত সাত দলকে লিগে অংশগ্রহণের অনুমতি দেয়ঃ
বিসিএল-এর ভেন্যু বাফুফে কর্তৃক নির্ধারিত হয় । এই মৌসুমের দুই রাউন্ডের খেলা অনুষ্ঠিত হয় দুটি ভেন্যুতে। বঙ্গবন্ধু জাতীয় স্টেডিয়ামে উদ্বোধনী ম্যাচ হয় । লিগের প্রথম রাউন্ড ঢাকার কমলাপুর বীরশ্রেষ্ঠ শহীদ সিপাহী মোহাম্মদ মোস্তফা কামাল স্টেডিয়ামে ও দ্বিতীয় রাউন্ড কক্সবাজার জেলার বীরশ্রেষ্ঠ রুহুল আমিন স্টেডিয়াম-এ অনুষ্ঠিত হয় ।
মোরগ লড়াই (চিত্রকর্ম)
বর্ণনা
দুইজন নগ্নপ্রায় কিশোর কিশোরীর মোরগ লড়াই করছে, তারা সেই লড়াই অবলোকন করছে। তাদের পেছনে নব্য-গ্রীক শৈলীর একটি খোদাই করা শ্বেত পাথরের স্মৃতিস্তম্ভ রয়েছে। পটভূমিতে একটি হ্রদ ও পাহাড় গ্রিসের প্রাকৃতিক ভূদৃশ্যের অবতারণা ঘটায়। চিত্রের সর্ববামে নিম্নাংশে জেরোমের স্বাক্ষর আছে।
২০১২ বাংলাদেশ চ্যাম্পিয়নশিপ লিগ
চূড়ান্ত পয়েন্ট তালিকা
১২ ম্যাচে ৫ জয়, ৫ হার এবং ২ ড্র করে ২০ পয়েন্ট নিয়ে কক্স সিটি স্পোর্টিং ক্লাব চ্যাম্পিয়ন হয় । লিগের চ্যাম্পিয়ন ও রানার্সআপ আগামী বাংলাদেশ প্রিমিয়ার লিগে খেলার সুযোগ পাওয়া আর সবচেয়ে কম পয়েন্ট পাওয়া দলটি প্রথম বিভাগ লিগে নেমে যাওয়ার নিয়ম থাকলেও শুধু চ্যাম্পিয়ন দলকে বিপিএল-এ উন্নীত করা হয়। কক্স সিটি ফুটবল ক্লাব চ্যাম্পিয়ন হলে পরের মৌসুমে অর্থ সংকটের কারণে দল গঠন করে না পারায় বিপিএল খেলতে না চাইলে বাফুফে দলটিকে সব ধরনের প্রতিযোগিতা থেকে ৫ বছরের জন্য নিষিদ্ধ করে । এই মৌসুমে পয়েন্ট তালিকার সর্বশেষে  চট্টগ্রাম আবাহনী থাকলেও লিগ থেকে অবনমিত করা করা হয়নি। সূত্রঃ বাংলাদেশ ফুটবল ফেডারেশন
মোরগ লড়াই (চিত্রকর্ম)
ইতিহাস
১৬৬৩ হতে চিত্রকর ও ভাস্করদের জন্য ফরাসি সরকারের গ্রা প্রি দে রোম নামের বৃত্তি ছিল মোরগ লড়াই চিত্রটি দিয়ে জেরোমে সেই বৃত্তি অর্জনে ব্যর্থ হয়ে তৈলচিত্রটি অন্য কোথাও প্রদর্শনের ব্যাপারে দ্বিধাগ্রস্থ ছিলেন। তার শিক্ষক পল দেলারোশে তাকে ছবিটি ১৮৪৭ সালের প্যারিসের চারুকলা একাডেমি আয়োজিত প্রাচীন চারুকলা প্রদর্শনী প্যারিস স্যালনে প্রদর্শনে রাজি করিয়েছিলেন। সেখানে ছবিটি প্রশংসিত হয় এবং জনাব রুক্স-ল্যাবরি নামের একজন ব্যক্তি ছবিটি কিনে নেন।
২০১২ বাংলাদেশ চ্যাম্পিয়নশিপ লিগ
স্পন্সরশিপ
বাফুফে এই মৌসুমের স্পন্সরদের থেকে ৩২ লক্ষ টাকা সংগ্রহ করে। প্রিমিয়ার ব্যাংক লিমিটেড এই মৌসুমের টাইটেল স্পন্সর করেছিল। 'টাইটেল স্পন্সর' হিসেবে ব্যাংকটি ২০ লক্ষ টাকা বাফুফে-কে প্রদান করে।  এছাড়াও ডেসটিনি গ্রুপ এই মৌসুমের 'কো-স্পন্সর' ছিল। কো-স্পন্সর হিসেবে ডেসটিনি গ্রুও বাফুফে-কে ১২ লক্ষ টাকা প্রদান করে ।
আর্থিক পুরস্কার
এই মৌসুমের চ্যাম্পিয়ন দলকে তিন লাখ টাকা এবং রানার্সআপকে দুই লাখ টাকার অর্থ পুরস্কার দেয়া হয়। এছাড়া স্পন্সর প্রতিষ্ঠান থেকে পাওয়া অর্থের অর্ধেক ভাগ করে দেয়া হয় এই মৌসুমে অংশগ্রহণকারী সকল দলকে ।
মোরগ লড়াই (চিত্রকর্ম)
ইতিহাস
চিত্র পরিবেশক অ্যাডলফ গৌপিল ১৮৭২ সালে জন্মগ্রহণকারী লেবোরিতে বিধবা কাউন্টেস এইচ ডি বুসাটের কাছ থেকে এটি কিনেছিলেন এবং ১৮৭৩ সালে মুজে দ লুক্সেমবার্গে বিক্রি করেছিলেন। ১৯২০ থেকে ১৯৮৬ সাল পর্যন্ত এটি লুভরে ছিল এবং ১৯৮৬ সাল থেকে এটি মুজে দর্সে র চিত্রশালায় প্রদর্শিত হচ্ছে।
এলিফ্যান্ট পাস
এলিফ্যান্ট পাস, (ஆனையிறவு, අලිමංකඩ Alimankada) উত্তর প্রদেশ, শ্রীলঙ্কা জাফনা উপদ্বীপের প্রবেশদ্বারে অবস্থিত। রাজধানী থেকে এখানে প্রায় ৩৪০ কিলোমিটার উত্তরে রয়েছে। এটি একটি গুরুত্বপূর্ণ সামরিক ঘাঁটি এবং এটি দ্বীপের বৃহত্তম লবণ ক্ষেত্র হিসাবে ব্যবহৃত হত। গৃহযুদ্ধ চলাকালীন এটি নিয়মিত যুদ্ধক্ষেত্র ছিল।
কৌশলগত গুরুত্ব
এলিফ্যান্ট পাস জাফনা উপদ্বীপে প্রবেশাধিকার নিয়ন্ত্রণ করে, তাই এটিকে  জাফনার প্রবেশদ্বার  বলা হয়।এটি অত্যন্ত গুরুত্বপূর্ণ কারণ এটি স্থলসন্ধি উপদ্বীপকে শ্রীলঙ্কার মূল ভূখণ্ডের সাথে এবং দক্ষিণ জাফনা উপদ্বীপের অঞ্চলের সাথে সংযুক্ত করে। এলিফ্যান্ট পাস জাফনা উপদ্বীপে সামরিকভাবে গুরুত্বপূর্ণ শহর চাবাখেরি কে শ্রীলঙ্কার মূল ভূখণ্ডের সাথে সংযুক্ত করে।
ইতিহাস
লেখক কল্কি কৃষ্ণমূর্তি তার বহুল প্রশংসিত তামিল উপন্যাস পনিয়িন সেলভান এ এলিফ্যান্ট পাস সুন্দরভাবে বর্ণনা করেছেন। এলিফ্যান্ট পাস ১৭৬০ সাল থেকে একটি কৌশলগত সামরিক ঘাঁটি ছিল, যখন পর্তুগিজরা একটি দুর্গ তৈরি করেছিল, যা পরে ১৭৭৬ সালে নেদারল্যান্ডস। এবং পরে ব্রিটিশদের দ্বারা তৈরি হয়েছিল। ১৯৫২ সালে শ্রীলঙ্কা সেনাবাহিনী (এসএলএ) সেখানে একটি আধুনিক সামরিক ঘাঁটি তৈরি করেছিল। এক সময়ে, ঘাঁটি এবং এর দূরবর্তী ক্যাম্পগুলি 23 km দীর্ঘ এবং 8 km এলাকা বিস্তৃত করে।
কভার্ড ওয়াগন
কভার্ড ওয়াগন(Covered wagon) ১৭৫০ সাল হতে ১৯ শতকের মাঝামাঝি পর্যন্ত আমেরিকার একটি জনপ্রিয় যানবাহন ছিল। কভার্ড ওয়াগন কাঠের তৈরী একটি বড় যান যার উপর দিয়ে ক্যানভাস কাপড়ের তৈরী ছাউনি লাগানো থাকতো। কভার্ড ওয়াগন যুক্তরাষ্ট্রের পূর্বদিকের উপনিবেশগুলোর বন্ধুর রাস্তায় চলাচলের জন্য প্রচুর পরিমাণে ব্যবহৃত হতো। ১৯ শতকে যুক্তরাষ্ট্রের পশ্চিমাঞ্চলের জনবসতির স্থাপনা শুরু হলে কোনেস্টোগা ওয়াগন অতিরিক্ত ভারী হওয়ায় এবং সাধারণ কৃষি মালবাহী গাড়িগুলোও যথেষ্ট কাজে না আসায় কভার্ড ওয়াগনের ব্যবহার অনেক বেড়ে যায়। প্রাচীনকালের জনপ্রিয় ভ্রমণপথগুলো, যেমন, গ্রেট ওয়াগন রোড, মরমন ট্রেইল, সান্তা ফে ও ওরেগন ট্রেইল্‌স-এর মাধ্যমে এলাকাবাসীরা কোন নতুন এলাকা, সোনার খোঁজে কিংবা আরও পশ্চিমাঞ্চলগুলোতে যাত্রার জন্য কভার্ড ওয়াগন ব্যবহার করতো।
২০ শতকের মাঝে এর সর্বব্যাপী ব্যবহার এটিকে আমেরিকার পশ্চিমদিকের প্রাচীন অঞ্চলগুলোর একটি প্রতীকে পরিণত করে। এর একটি ডাকনাম হলো prairie schooner যার অর্থ হলো প্রেইরী অর্থাৎ বৃক্ষহীন তৃণভূমিতে বিচরণকারী জাহাজ।
ইতিহাস
ধারণা করা হয়, সর্বপ্রথম ১৭১৭ সালে পেনসিলভেনিয়ার কোনেস্টোগা নদীর তীরবর্তী অঞ্চলগুলোতে কভার্ড ওয়াগন নির্মাণ করতে শুরু করা হয়। কভার্ড ওয়াগনের একটি জনপ্রিয় ধরন কোনেস্টোগা ওয়াগন(Conestoga Wagon)-এর নাম কভার্ড ওয়াগনের জন্মস্থানের নামানুসারে দেওয়া হয়। মূলত এই এলাকার জার্মান অধিবাসীরা বন্ধুর পথে ভারী মালামাল বহনের মাধ্যম হিসেবে কভার্ড ওয়াগন তৈরী করতো। শুরুর দিকে কভার্ড ওয়াগনগুলো নৌকার আকৃতিতে তৈরী করা হতো, এদের কোনাগুলো দুই পাশে উঁচু করে তৈরী করা হতো যাতে ভেতরের কোন জিনিস ধাক্কা খেয়ে বাইরে পড়ে না যায়। ওয়াগনের উপরের ছাউনিটিকে জলরোধী(waterproof) করার জন্য তা তেলে ভেজানো থাকতো। কভার্ড ওয়াগনগুলোকে চালানোর জন্য সাধারণত ৬টি ঘোড়া বা ষাঁড় ব্যবহার করা হতো। ওয়াগনের গাড়োয়ান কখনো ওয়াগনের পাশে হেঁটে কিংবা ঘোড়া বা ষাঁড়ের পিঠে চড়ে পথ পাড়ি দিতো।
প্রায় দুই শতক ধরে আমেরিকানরা কভার্ড ওয়াগনকে পরিবহনের একটি গুরুত্বপূর্ণ মাধ্যম হিসেবে ব্যবহার করেছে। ১৮২০ সাল থেকে ১৮৬০ সাল পর্যন্ত এটি এর জনপ্রিয়তার শীর্ষে ছিল। ১৯ শতকে যুক্তরাষ্ট্রের পশ্চিমাঞ্চলের জনবসতি স্থাপনার সময়ও এটি বিপুল পরিমাণে ব্যবহৃত হয়েছে। এরপর রেলপথের প্রচলন ঘটলে কভার্ড ওয়াগনের ব্যবহার ধীরে ধীরে বিলুপ্ত হয়ে যায়।
বিভিন্ন ধরনের কভার্ড ওয়াগন
কভার্ড ওয়াগনের ১ম দিকের কয়েকটা ধরনের মাঝে একটি বহুল ব্যবহৃত ধরন ছিল কোনেস্টোগা ওয়াগন(Conestoga Wagon)। সে সময়ে শুধু দুই ধরনের কভার্ড ওয়াগনের ব্যবহার দেখা যেতো। পূর্বাঞ্চলগুলোতে কোনেস্টোগা ওয়াগন এবং পশ্চিমাঞ্চলে ব্যবহৃত হতো ছোট আকারের কভার্ড ওয়াগন। কোনেস্টোগা ওয়াগন আকারে বেশ বড় এবং ভারী ছিল বলে এটিকে ভ্রমণের পরিবর্তে মালবহনের জন্যেই বেশি ব্যবহার করা হতো।
১৮০০ সালের দিকে, ভ্রমণের জন্য উপযুক্ত এক ধরনের কভার্ড ওয়াগন তৈরী করা হয় যার নাম ছিল প্রেইরী স্কুনার(Prairie Schooner)। এই ওয়াগনের আকার একটু ছোট হতো, এটি তুলনামূলকভাবে বেশি সমতলীয় ছিল এবং এর কোনাগুলোও কিছুটা নিচু করে তৈরী করা হতো। ভ্রমণের জন্য ব্যবহার করায়, এদের ভেতরের দিকে একপাশে কিছু স্টোরেজ বক্স থাকতো এবং বৃষ্টির পানি সংরক্ষণ করার জন্য ওয়াগনের বাইরের অংশের সাথে একটি ব্যারেল সংযুক্ত করা থাকতো।
চাক ওয়াগন(Chuck Wagon) নামের আরেক ধরনের কভার্ড ওয়াগন খাদ্য সরবরাহের জন্য ব্যবহার করা হতো, এদের আরেক নাম ছিল ভ্রাম্যমাণ রান্নাঘর বা 'traveling kitchen'। এই ওয়াগনগুলোও আকারে বেশ ছোট হতো এবং অনেক মানুষ একত্রে যাত্রা করলে অনেক সময় এই ওয়াগনটি ব্যবহার করা হতো।
অনেকগুলো ওয়াগন একসাথে কোথাও যাত্রার জন্য ব্যবহার করা হলে তাদেরকে একত্রে ওয়াগন ট্রেইন(Wagon Train) বলা হতো। সাধারণত সেনাবাহিনীতে এদের ব্যবহারের চল ছিল। বেশিরভাগ ক্ষেত্রে খাদ্য ও অস্ত্র সরবরাহ বা পরিবহনের জন্য ওয়াগন ট্রেইন ব্যবহৃত হতো।
এছাড়াও আরও বেশ কিছু ধরনের কভার্ড ওয়াগনের প্রচলন ছিল। যেমন,
শ্রীলঙ্কা সেনাবাহিনী নারী শাখা
শ্রীলঙ্কা সেনাবাহিনী নারী শাখা (শ্রীলঙ্কা আর্মি ওমেন্স কোর বা সংক্ষেপে এসএলএডব্লিউসি) শ্রীলঙ্কা সেনাবাহিনীর একটি কোর (শাখা) যেটি নারীদের দ্বারা গঠিত, এ কোরের সদস্যদের কাজ যুদ্ধক্ষেত্রে সাহায্য করা অর্থাৎ পরোক্ষভাবে যুদ্ধে জড়ানো, প্রত্যক্ষভাবে নয়।
১৯৭৯ সালের ১ সেপ্টেম্বর শ্রীলঙ্কার সেনাকমান্ডার জেনারেল ডেনিস পেরেরার স্বপ্নের প্রতিফলন হিসেবে 'শ্রীলঙ্কা সেনাবাহিনী নারী শাখা' কোরটি গড়ে ওঠে। এই কোরে দুইটি নিয়মিত ব্যাটেলিয়ন ও পাঁচটি সংরক্ষিত ব্যাটেলিয়ন রয়েছে। লেফটেন্যান্ট কর্নেল এ. ডব্লিউ. থাম্বিরাজা ছিলেন ১ম নিয়মিত ব্যাটেলিয়নের প্রথম অধিনায়ক।
১৯৮৭ সালের ২৭ মে থেকে ১৯৮৮ সালের ১১ জুন পর্যন্ত এই কোরের সদস্যরা 'ভাদামারাচ্চি সমরাভিযান' নামের একটি সামরিক অভিযানে অংশ নেয় যেটি ছিলো শ্রীলঙ্কার গৃহযুদ্ধর একটি অংশ। এটিই ছিলো শ্রীলঙ্কা সেনাবাহিনীর ইতিহাসের প্রথম অধ্যায় যেখানে নারী সেনা সদস্যরা সামরিক অভিযানে অংশ নিয়েছে।
যুদ্ধ ক্ষেত্রের চাহিদা মিটানোর লক্ষ্যে ১৯৯৬ সালের ১ জানুয়ারী অনুরাধাপুরার রণসেবাপুরে ২য় সংরক্ষিত ব্যাটেলিয়ন তৈরি করা হয়। নিয়মিত সামরিক বাহিনীর কিছু কর্মকর্তাকে এই ইউনিটে আনা হয়েছিলো নেতৃত্ব কাঠামো গঠন করার জন্য। লেফটেন্যান্ট কর্নেল এইচ. এল. উইরাতুঙ্গা এই ইউনিটের প্রথম অধিনায়ক ছিলেন।
উত্তর এবং পূর্ব প্রদেশের নিরাপত্তা ব্যবস্থার দ্রুত অবনতি ঘটার ফলে ১৯৯৭ সালের ১৫ নভেম্বর ৩য় সংরক্ষিত ব্যাটেলিয়ন গঠন করা হয়। এর দুই দিন পর বোরেল্লাতে কোরটির রেজিমেন্টাল কেন্দ্র (সেন্টার) বানানো হয়। ১৭ নভেম্বর ১৯৯৭ এই কোরের রেজিমেন্টাল কেন্দ্র (সেন্টার) বানানোর কারণে প্রতি বছর ১৭ নভেম্বর 'আর্মি ওমেন্স কোর এ্যানিভার্সারী ডে' (সেনা নারী শাখা প্রতিষ্ঠা দিবস) দিবস পালিত হয়। রেজিমেন্টের কেন্দ্রের ভূমিকা হচ্ছে শাখাটির সেনাদের প্রশাসন ও সমন্বয় করা। মেজর জেনারেল ডব্লিউএএ ডি সিলভা ছিলেন রেজিমেন্টের প্রথম 'কর্নেল কমান্ড্যান্ট' এবং লেঃ কর্নেল এমএইচপিএস পেরেরা ছিলেন প্রথম 'কেন্দ্র অধিনায়ক'।
ইউনিট সমূহ
thumb|left|শ্রীলঙ্কা সেনাবাহিনীর প্রথম নারী ব্যাটেলিয়ন অধিনায়ক লেঃ কর্নেল কুমুদিনী উইরাসেকারা
লাহমাজুন
লাহমাজুন (Lahmacun) এক ধরনের রান্নার পদ যা গোলাকৃতি, পাতলা ময়দার তালের উপরে (গরুর বা ভেড়ার) মাংসের কিমা, কুচি করে কাটা সবজি ও ভেষজ তৃণলতা যেমন পেঁয়াজ, রসুন, টমেটো, লাল ঘণ্টা মরিচ, পার্সলি এবং মসলা যেমন ঝাল মরিচ, পাপরিকা ও দারুচিনি গুঁড়া স্থাপন করে বদ্ধ উনুনে সেঁকে প্রস্তত করা হয়। প্রায়ই অন্যান্য সবজি যেমন নোনতা জলে ভেজানো শসা, টমেটো, ঘণ্টা মরিচ, পেঁয়াজ, লেটুস, পার্সলি, ঝলসানো বেগুন, ইত্যাদিকে লাহমাজুন দিয়ে মুড়িয়ে পরিবেশন করা হয়।
কদাচিৎ লাহমাজুনকে "তুর্কি পিৎজা", "আর্মেনীয় পিৎজা", ইত্যাদি কাছাকাছি নামে ডাকা হতে পারে। কিন্তু মধ্যপ্রাচ্যে এটিকে কখনোই পিৎজা বলা হয় না, কেননা এটির উৎস ইতালীয় রন্ধনশৈলী নয়। এটিতে পিৎজার মতো পনির ব্যবহার করা হয় না এবং এর শক্ত মচমচে ভিত্তিস্তরটি পিৎজার চেয়ে অপেক্ষাকৃত পাতলা।
জাহিয়া দেহার
জাহিয়া দেহার (জন্ম ২৫ ফেব্রুয়ারি ১৯৯২) একজন আলজেরীয় বংশোদ্ভূত ফরাসি ফ্যাশন এবং অন্তর্বাস নকশাবিদ, মডেল এবং অভিনেত্রী, তার বাবা-মায়ের বিবাহবিচ্ছেদের পরে ১০ বছর বয়সে ফ্রান্সে এসেছিলেন এবং যিনি এক ফুটবলারের সাথে জড়িত একটি যৌন কেলেঙ্কারির কারণে পরিচিত হয়েছিলেন, কম বয়সী এসকর্ট মেয়ে হিসাবে।
উসুলি
অষ্টাদশ শতাব্দীর শেষভাগে আখবরিদের নিষ্পেষণের পর থেকে উসুলিরা সবচেয়ে প্রভাবশালী দ্বাদশী শিয়া গোষ্ঠী এবং বর্তমানে তারা শিয়া মুসলমানদের মধ্যে বৃহত্তম শাখা ।
উসুলি শব্দটি উসুল আল ফিকহ (ব্যবহারশাস্ত্রের নীতিমালা) থেকে এসেছে। উসুলি চিন্তাধারায় আইনের চারটি বৈধ উৎস রয়েছে: কোরআন, হাদিস, ইজমা ও আকল। ইজমা মানে হল সর্বসম্মত ঐক্যমত্য। শিয়া ব্যবহারশাস্ত্রে আকল তখনই প্রয়োগ করা হয় যখন অন্যান্য ধর্মীয় প্রমাণাদি: বারা‘আত (বিমুক্তি), ইহতিয়াত (সুপারিশকৃত পূর্বসতর্কতা), তাখয়ির (বাছাই) ও ইস্তিশাব (পূর্ববর্তী অবস্থায় নিরবচ্ছিন্নতার পূর্বানুমান) প্রযোজ্য হয় না।
উসুলি শব্দটি শিয়া সম্প্রদায় ছাড়াও উসুলের শিক্ষার্থীদের ক্ষেত্রে প্রায়শই সাধারণভাবে ব্যবহৃত হয়, বিশেষত গোড়ার দিককার মুসলিমদের মধ্যে। উসুলের শিক্ষার্থী বা পণ্ডিতগণ ফিকহশাস্ত্রের পণ্ডিত বা ফকীহ (বহুবচনে ফুকাহা) থেকে আলাদা।
তানিয়া লোপেজ মাররেরো
শিক্ষাজীবন
১৯৯৭ সালে, লোপেজ পুয়ের্তো রিকো বিশ্ববিদ্যালয়ের রিও পিয়েদ্রাস ক্যাম্পাসের (ইউপিআর-আরপি) প্রাকৃতিক বিজ্ঞান কলেজ থেকে পরিবেশ-বিজ্ঞান বিষয়ে বি.এসসি. শেষ করেছিলেন। তার স্নাতকপূর্ব সন্দর্ভটির শিরোনাম ছিলো পুয়ের্তো রিকোর গ‌ুয়াডিয়ানা জলবিভাজিকায় মাটি ক্ষয়ের উপর ভূমি ব্যবহারের প্রভাব (The Effect of Land Use on Soil Erosion in the Guadiana Watershed in Puerto Rico)। তিনি ১৯৯৭ সালে ইউপিআর-আরপিতে একজন পরীক্ষাগার কারিকর হিসেবে নিযুক্ত ছিলেন। ১৯৯৮ সালে তিনি লা সেলভা বায়োলজিক্যাল স্টেশনে জিআইএস ইন্টার্ন হিসেবে যুক্ত ছিলেন। ১৯৯৮ থেকে ২০০০ সাল পর্যন্ত তিনি আন্তর্জাতিক ক্রান্তীয় বনায়ন ইনস্টিটিউটে (ইন্টারন্যাশনাল ইন্সটিটিউট অব ট্রপিকাল ফরেস্ট্রি) একজন জিআইএস এবং মানচিত্রাঙ্কনিক (কার্টোগ্রাফিক) কারিকর হিসেবে যুক্ত ছিলেন; পরবর্তীতে ২০০১ সালে এই প্রতিষ্ঠানেই জিআইএস বিশ্লেষক হিসেবে যুক্ত হয়েছিলেন। ২০০২ সালে তিনি পেন স্টেট কলেজ অব আর্থ অ্যান্ড মিনারেল সায়েন্সেস (পিএসইউ) থেকে মানুষ ও পরিবেশের সম্পর্কের উপর আলোকপাতপূর্বক ভূগোল বিষয়ে এম.এসসি. অর্জন করেন। তার মাস্টার্সের সন্দর্ভটির শিরোনাম ছিল ভূত্বক পরিবর্তনের চরিত্রায়ন ও নমুনা তৈরি: ক্যারিবীয় ভূচিত্রে নগর সম্প্রসারণের ঘটনা (ক্যারেক্টারইজেশন অ্যান্ড মডেলিং অব ল্যান্ড-কভার চেঞ্জ:দ্য কেস অব আরবান এক্সপেনশন ইন অ্যা ক্যারিবিয়ান ল্যান্ডস্কেপ)। ২০০২ থেকে ২০০৪ সাল পর্যন্ত লোপেজ ইউপিআর-আরপিতে ভূগোল বিভাগের একজন উপদেষ্টা ছিলেন। ২০০৮ সালে পিএসইউ থেকে মানব-পরিবেশ সম্পর্ক এবং মানচিত্রাঙ্কনবিদ্যার উপর জোর দিয়ে পিএইচডি ডিগ্রি অর্জন করেন তিনি। ভূগোলে তার গবেষণার শিরোনাম ছিল ক্যারিবীয়ায় বন্যার প্রতি সহনশীলতা ও অভিযোজন ক্ষমতা: পুয়ের্তো রিকোর বন্যাপ্রবণ সম্প্রদায়গুলো সম্পর্কিত একটি গবেষণা (অ্যাডাপ্টিভ ক্যাপাসিটি অ্যান্ড রেসিলিয়েন্স টু ফ্লাডস ইন ক্যারিবিয়ান: অ্যা কেস স্টাডি ফ্রম ফ্লাড-প্রোন কমিউনিটিস ইন পুয়ের্তো রিকো) । এই কাজে তার উপদেষ্টা ছিলো ব্রেন্ট ইয়ার্নাল এবং পেট্রা চেকার্ট।
কর্মজীবন
২০০৮ থেকে ২০১০ সাল পর্যন্ত লোপেজ ইউপিআর-আরপি'তে ক্যারিবীয় অধ্যয়ন ইনস্টিটিউটে সহকারী গবেষক হিসেবে অধিষ্ঠিত ছিলেন। ২০১১ থেকে ২০১৪ সাল পর্যন্ত সহকারী অধ্যাপক হিসাবে কাজ করার আগে ২০১০ সালে তিনি রুটগার্স বিশ্ববিদ্যালয়ের ভূগোল ও লাতিনো এবং হিস্পানিক ক্যারিবীয় অধ্যয়ন বিভাগে পরিদর্শন-গবেষক (ভিজিটিং রিসার্চার) হিসেবে দায়িত্ব পালন করেছিলেন। ২০১৪ সালে তিনি ইউপিআরএম কলা ও বিজ্ঞান কলেজে সামাজিক বিজ্ঞান বিভাগের সহকারী অধ্যাপক এবং উপকূলীয় অধ্যয়নবিষয়ক আন্তঃশৃঙ্খলা কেন্দ্রের পরিচালক হন। ২০১৫ থেকে ২০১৬ সাল পর্যন্ত লোপেজ ইউপিআরএম-এর জাতীয় সি গ্রান্ট কলেজ প্রোগ্রামের সহযোগী পরিচালক ছিলেন। ২০১৮ সালে তিনি ইউপিআরএমের সহযোগী অধ্যাপক হন।
গবেষণা
লোপেজ প্রাকৃতিক বিপদ ও বিপর্যয়, বাস্তুতন্ত্র পরিবর্তন ও পরিষেবা, ভূমি ব্যবহার, মিশ্র পদ্ধতি, অংশগ্রহণমূলক গবেষণার কৌশল, ভৌগোলিক তথ্য ব্যবস্থা এবং মানচিত্রাঙ্কনবিদ্যা (কার্টোগ্রাফি) নিয়ে গবেষণা করেছেন। এছাড়াও তিনি মানুষ ও পরিবেশের মিথস্ক্রিয়া, প্রাকৃতিক অভিযোজনের ক্ষমতা এবং সম্প্রদায়ের সহনশীলতা ও স্থিতিস্থাপকতা নিয়ে গবেষণা করেছেন। তিনি বেশ কয়েকটি প্রকল্পের প্রধান অবেক্ষক (পিআই) হিসেবেও কাজ করেছেন। ২০০৮ থেকে ২০১০ সাল পর্যন্ত, পুয়ের্তো রিকো বিশ্ববিদ্যালয় এবং আন্তর্জাতিক ক্রান্তীয় বনায়ন ইনস্টিটিউটের সহযোগিতায় তিনি ভূচিত্রের বৈশিষ্ট্য, বাস্তুসংস্থান পরিষেবাদি, স্টেকহোল্ডার ধারণা এবং সংরক্ষণের জন্য ভূমি ব্যবহারের উপযুক্ততা নির্ধারণের জন্য উদ্দীপনা সংহতিকরণ প্রকল্পের পিআই ছিলেন। ২০১২ সালে তিনি ইনসুলার ক্যারিবীয়কে পুনরায় মানচিত্রীকরণ: কার্টোগ্রামের মাধ্যমে পরিবেশগত উপাত্তাদি দৃশ্যমান এবং ব্যাখ্যা করা প্রকল্পের জন্য রুটগার্স কাউন্সিল থেকে অনুদান পেয়েছিলেন। রুটগার্স বিশ্ববিদ্যালয়ের ক্রিটিকাল ক্যারিবিয়ান স্টাডিজ উদ্যোগের মাধ্যমে ২০১২ থেকে ২০১৩ সাল পর্যন্ত তিনি পুয়ের্তো রিকোতে নগর সম্প্রসারণ এবং প্রাকৃতিক বিপদের বিষয়ে গবেষণা করেছিলেন। ২০১৩ সালে, তিনি রুটগার্স বিশ্ববিদ্যালয়ের ক্যারিবীয় পরিবেশগত মানচিত্রীকরণ উদ্যোগের নেতৃত্ব দিয়েছিলেন। লোপেজ ২০১২ থেকে ২০১৪ সাল পর্যন্ত রুটগার্স বিশ্ববিদ্যালয়ে ক্যারিবীয়ার দ্বীপাঞ্চলিক জনগোষ্ঠী ও সম্প্রদায়ের (প্রোকারিবি ওয়ার্কিং গ্রুপ) সহনশীলতা উন্মোচন প্রকল্পের পরিচালকের দায়িত্ব পালন করেছিলেন।
পুরস্কার ও সম্মাননা
গণিত, বিজ্ঞান এবং প্রকৌশল বিভাগে ডক্টরেট অর্জনকারী সংখ্যালঘু শিক্ষার্থীদেরকে তুলে ধরার জন্য ২০০৫ সালে লোপেজ স্লোআন রিসার্চ ফেলোশিপ অর্জন করেছিলেন।
সাহেব নামে গোলাম
সাহেব নামে গোলাম ২০০৯ সালে মুক্তিপ্রাপ্ত একটি বাংলাদেশী চলচ্চিত্র । ছবিটি পরিচালনা করেন রাজু চৌধুরী। সামাজিক গল্প নিয়ে নির্মিত। ছবিটিতে অভিনয় করেন শাকিব খান, মৌসুমী, সাহারা, নিরব, রেসি, ওমর সানী, মিশা সওদাগর সহ আরো অনেকে। এবং বক্স অফিসে ছবিটি সুপারহিট হয়। এ ছবিতে মৌসুমী ও ওমর সানীকে দেখা যাবে স্বামী-স্ত্রী চরিত্রে। আর শাকিব খান অভিনয় করছেন মৌসুমীর ভাইয়ের চরিত্রে।
কাহিনী সংক্ষেপ
বাড়ির গোলাম জানে না তার পরিচয় কী? শত অন্যায়-অত্যাচার সে সহ্য করে শুধু মেম সাহেবের জন্য। মেম সাহেব তাকে যতটা ভালোবাসে, কিন্তু অন্যদের কাছ থেকে সে ততটাই ঘৃণা উপহার পায়। কিন্তু যখন জানতে পারে, গোলাম পরিচয়ে থাকলেও সে-ই হচ্ছে এই বাড়ির মালিক। কিন্তু মেম সাহেবের মুখের দিকে তাকিয়ে সবকিছুই সে গ্রহণ করতে অস্বীকার করে।
জ্যানা লেভিন
thumb| জ্যানা লেভিন (জন্ম ১৯৬৭) একজন মার্কিন তাত্ত্বিক বিশ্বতত্ত্ববিদ এবং বার্নাড কলেজে পদার্থবিজ্ঞান ও জ্যোতির্বিজ্ঞানের অধ্যাপক। তিনি ১৯৮৮ সালে বার্নার্ড কলেজ থেকে জ্যোতির্বিজ্ঞান ও পদার্থবিজ্ঞানে স্নাতক উপাধি অর্জন করেন (দর্শনে বিশেষ জোরসহ)। এরপর তিনি ১৯৯৩ সালে ম্যাসাচুসেটস ইনস্টিটিউট অভ টেকনোলজি থেকে তাত্ত্বিক পদার্থবিজ্ঞানে ডক্টরেট উপাধি অর্জন করেন। জ্যানা লেভিনের সিংহভাগ গবেষণাকর্মের উদ্দেশ্য হল এমন সব প্রামাণিক তথ্য অনুন্ধান করা, যেগুলি দিয়ে এই অনুকল্পটি সমর্থন করা সম্ভব যে আমাদের মহাবিশ্বের টপোগাণিতিক প্রকৃতি অ-নগণ্য ধরনের হবার  কারণে এটির আকার সম্ভবত সসীম।   এছাড়া তিনি কৃষ্ণ গহ্বর ও বিশৃঙ্খলা তত্ত্ব নিয়ে কাজ করেছেন। তিনি ২০০৪ সালের জানুয়ারি মাসে বার্নার্ড কলেজের শিক্ষকমণ্ডলীতে যোগদান করেন। বর্তমানে তিনি সেখানে পদার্থবিজ্ঞান ও জ্যোতির্বিজ্ঞান বিষয়ে "ক্লেয়ার টাও" অধ্যাপক।
হান্স ক্রিশ্চিয়ান ওরস্টেড
হান্স ক্রিশ্চিয়ান ওরস্টেড (১৪ অগাস্ট ১৭৭৭ – ৯ মার্চ ১৮৫১) ছিলেন ড্যানিশ পদার্থবিজ্ঞানী এবং রসায়নবিদ যিনি আবিষ্কার করেছিলেন যে, তড়িৎ প্রবাহ চৌম্বক ক্ষেত্র তৈরি করে যা তড়িচ্চুম্বকত্বের একটি গুরুত্বপূর্ণ দিক। তিনি এখনো ওরস্টেডের লয়ের জন্য পরিচিত। তিনি উত্তর-কান্টিয় দর্শনের নতুন রুপ দেন এবং ১৯শ শতাব্দীর বিজ্ঞানের আগাম উন্নতি সাধন করেন।
তিনি ছিলেন তথাকথিত ডেনিশ স্বর্ণযুগের নেতা হান্স ক্রিশ্চিয়ান এন্ডারসেনের ঘনিষ্ঠ বন্ধু এবং রাজনীতিবিদ ও আইনজ্ঞ এন্ডারস স্যান্ডো অরস্টেডের ভাই যিনি পরবর্তীতে ডেনিশ প্রধানমন্ত্রী হিসেবে দায়িত্ব পালন করেন (১৮৫৩-৫৪)।
সিজিএস পদ্ধতিতে চৌম্বক ক্ষেত্রের একক অরস্টেড (Oe) তার নামানুসারে করা হয়।
হোজন অটো
হোজন অটো হল একটি চাইনিজ সব-বৈদ্যুতিক গাড়ির মার্ক, যা ঝেজিয়াং হেজং নিউ এনার্জি অটোমোবাইল কোম্পানি দ্বারা নির্মিত।
History
এটি 2014 সালে প্রতিষ্ঠিত হয়েছিল Zhejiang বেইজিং সিনহাইটেক এবং ঝেজিয়াং ইয়াংজে ডেল্টা রিজিওন ইনস্টিটিউট অফ প্রদেশ দ্বারা সহ-প্রতিষ্ঠিত Tsinghua University এবং উপর ভিত্তি করে জিয়াক্সিং. এটি ক্যালিফোর্নিয়ার একটি স্বায়ত্তশাসিত যানবাহন গবেষণা কেন্দ্র খুলেছে সিলিকন ভ্যালি 2018 সালে, এবং একটি বেইজিং-ভিত্তিক ডিজাইন সেন্টার মার্চ 2019 সালে খোলা হয়েছিল।
এটি 2017 সালে তার প্রথম কনসেপ্ট কার ঘোষণা করে। প্রথম উৎপাদন মডেল Neta N01 কমপ্যাক্ট SUV 2018 সালে চালু হয়েছিল এটির HPA প্ল্যাটফর্মে Neta' লঞ্চের সাথে নির্মিত 2019 সালে HPC প্ল্যাটফর্মের উপর ভিত্তি করে মাঝারি আকারের Hezhong U SUV-এর অর্ডার নিয়ে ব্র্যান্ড। দুটি প্ল্যাটফর্মের উপর ভিত্তি করে কোম্পানির আরও মডেলের পরিকল্পনা রয়েছে।
2023 সালের মার্চ মাসে, হোজন অটো থাইল্যান্ডের ব্যাংককে তার প্রথম বিদেশী উৎপাদন সুবিধা নির্মাণের ঘোষণা দেয়। এই সুবিধাটি 2024 সালের জানুয়ারী মাসের শেষের দিকে কাজ করার জন্য নির্ধারিত হয়েছে এবং লক্ষ্যমাত্রা নির্ধারণ করা হবে৷
Products
Hozon Auto বর্তমানে Neta নামে একটি একক ব্র্যান্ড রয়েছে।
ক্যাবলেরো (ম্যাগাজিন)
ক্যাবলেরো (অর্থ ভদ্রলোক ) ছিল পুরুষদের জন্য একটি ম্যাগাজিন মেক্সিকো সিটিতে ১৯৬০ এবং ১৯৭০-এর দশকে প্রকাশিত হতো।
অ্যাভাটার: দ্য ওয়ে অব ওয়াটার
অ্যাভাটার: দ্য ওয়ে অব ওয়াটার হলো ২০২২ সালের একটি আমেরিকান মহাকাব্যিক বিজ্ঞান কল্পকাহিনী চলচ্চিত্র। যা জেমস ক্যামেরন দ্বারা পরিচালিত এবং প্রযোজনা করেছে, যিনি রিক জাফা এবং আমান্ডা সিলভারের সাথে একটি গল্পেরচিত্রনাট্য লিখেছেন, যা ত্রয়ী জোশ ফ্রিডম্যান এবং শেন সালেরনোর সাথে লিখেছেন । টুয়েন্টিয়েথ সেঞ্চুরি স্টুডিওজ দ্বারা বিতরণ করা, এটি অ্যাভাটার (২০০৯) এর সিক্যুয়েল এবং অ্যাভাটার চলচ্চিত্র সিরিজের দ্বিতীয় কিস্তি। কাস্ট সদস্য স্যাম ওয়ার্থিংটন , জো সালডানা , স্টিফেন ল্যাং , জোয়েল ডেভিড মুর , সিসিএইচ পাউন্ডার ,জিওভান্নি রিবিসি , দিলীপ রাও , এবং ম্যাট জেরাল্ড মূল ফিল্ম থেকে তাদের ভূমিকার পুনঃপ্রতিষ্ঠা করেন, সিগর্নি ওয়েভার একটি অতিরিক্ত ভূমিকায় ফিরে আসেন।  নতুন কাস্ট সদস্যদের মধ্যে রয়েছেন কেট উইন্সলেট , ক্লিফ কার্টিস , এডি ফ্যালকো , এবং জেমাইন ক্লেমেন্ট ৷ চলচ্চিত্রটিতে, নাভি জ্যাক সুলি (ওয়ার্থিংটন) এবং তার পরিবার, নতুন করে মানব হুমকির মুখে, প্যান্ডোরার মেটকাইনা গোষ্ঠীর কাছে আশ্রয় চায়।
ক্যামেরন ২০০৬ সালে বলেছিলেন যে তিনি Avatar- এর সিক্যুয়েল তৈরি করতে চান যদি এটি সফল হয়, এবং তিনি ২০১০ সালে প্রথম দুটি সিক্যুয়েল ঘোষণা করেন, প্রথম ছবির ব্যাপক সাফল্যের পরে, প্রথম সিক্যুয়েলটি ২০১৪ সালে মুক্তির লক্ষ্য ছিল।  যাইহোক, মোট পাঁচটি অবতার চলচ্চিত্রের জন্য আরও দুটি সিক্যুয়েল যুক্ত করা এবং পানির নিচের দৃশ্য ধারণ করার জন্য চলচ্চিত্রের পারফরম্যান্সের জন্য নতুন প্রযুক্তির বিকাশের প্রয়োজনীয়তা, যা আগে কখনও সম্পন্ন হয়নি, যা উল্লেখযোগ্য বিলম্বের কারণ হয়েছিল। ক্রুদের লেখা, প্রিপ্রোডাকশন এবং ভিজ্যুয়াল ইফেক্টের উপর কাজ করার জন্য আরও সময় দিন।  চিত্রগ্রহণের প্রক্রিয়া, যা বর্তমানে একটি শিরোনামহীন তৃতীয় চলচ্চিত্রের সাথে একযোগে ঘটেছে, ১৫ আগস্ট, 2017-এ ক্যালিফোর্নিয়ার ম্যানহাটন বিচে শুরু হয়েছিল । চিত্রগ্রহণের স্থানটি ২৫ সেপ্টেম্বর, ২০১৭ তারিখে নিউজিল্যান্ডের ওয়েলিংটনে স্থানান্তরিত হয় এবং তিন বছর শুটিং করার পর সেপ্টেম্বর ২০২০ এর শেষের দিকে শেষ হয়। $350-460 মিলিয়নের আনুমানিক বাজেটের সাথে, এটি এখন পর্যন্ত নির্মিত সবচেয়ে ব্যয়বহুল চলচ্চিত্রগুলির মধ্যে একটি ।
প্রত্যাশিত মুক্তির সময়সূচীতে বারবার বিলম্বের পরে, Avatar: The Way of Water এর প্রিমিয়ার লন্ডনে ৬ ডিসেম্বর, 2022-এ হয়েছিল এবং ১৬ ডিসেম্বর, 2022-এ মার্কিন যুক্তরাষ্ট্রে প্রেক্ষাগৃহে মুক্তি পায়। ফিল্মটি সাধারণত সমালোচকদের কাছ থেকে ইতিবাচক পর্যালোচনা পেয়েছিল, যারা প্রশংসা করেছিল ফিল্ম এর ভিজ্যুয়াল ইফেক্ট এবং প্রযুক্তিগত সাফল্যের জন্য কিন্তু প্লট এবং দীর্ঘ রানটাইমের সমালোচনা করেছে।  ফিল্মটি বিশ্বব্যাপী প্রায় $1.953 বিলিয়ন আয় করেছে, যা ২০২২ সালের সর্বোচ্চ আয়কারী চলচ্চিত্র এবং COVID-19 মহামারী যুগের , সেইসাথে সর্বকালের ষষ্ঠ-সর্বোচ্চ আয়কারী চলচ্চিত্রে পরিণত হয়েছে । চলচ্চিত্রটি মনোনয়ন সহ অসংখ্য প্রশংসাও পেয়েছে80 তম গোল্ডেন গ্লোব অ্যাওয়ার্ডে সেরা মোশন পিকচার - নাটক এবং সেরা পরিচালক।
অভিনয়
না'ভি
সঙ্গীত
নভেম্বরে, এটি রিপোর্ট করা হয়েছিল যে ফিল্মটিতে "সং কর্ড" শিরোনামের একটি মূল গান দেখানো হবে যা ফ্র্যাংলেন এবং জো সালডানা দ্বারা সঞ্চালিত হবে। পরের মাসে, এটি ঘোষণা করা হয়েছিল যে কানাডিয়ান গায়ক দ্য উইকেন্ড একটি মূল গান অবদান রাখবেন, "নথিং ইজ লস্ট (ইউ গিভ মি স্ট্রেংথ)" ছবিটিতে, ফ্র্যাংলেন এবং সুইডিশ সুপারগ্রুপ সুইডিশ হাউস মাফিয়া দ্বারা নির্মিত।
পূর্বানুমান
"অ্যাভাটার: দ্য ওয়ে অব ওয়াটার প্রথম চলচ্চিত্রের ঘটনাপ্রবাহের এক দশকের অধিক সময় পর সালি পরিবার, তাদের পিছু নেওয়া বিপদ, পরস্পরকে নিরাপদ রাখতে তাদের প্রচেষ্টা, জীবিত থাকার জন্য তাদের লড়াই ও তাদের ওপর আপতিত বিপর্যয়ের গল্প বলে।"
নির্মাণ
২০০৬ সালে ক্যামেরুন বলেছিলেন যদি অ্যাভাটার সফল হয়ে, তবে তিনি চলচ্চিত্রটির দুইটি সিক্যুয়াল নির্মাণের আশা করছেন। ২০১০ সালে তিনি জানান চলচ্চিত্রটির ব্যাপক সফলতার জন্য তিনি তার পূর্বঘোষণা অনুযায়ী কাজ করবেন। সিক্যুয়াল দুইটির মুক্তির তারিখ ডিসেম্বর ২০১৪ এবং ২০১৫ সাল নির্ধারণ করা হয়েছিল।
বিপণন
অ্যাভাটার ২-সহ পরবর্তী চারটি সিক্যূয়ালের গল্প লেখার জন্য স্টিভেন গোল্ডকে নিয়োগ দেওয়া হয়েছে।
কয়েকটি গণমাধ্যমে অ্যাভাটার ২-এর নাম অ্যাভাটার: দ্য ওয়ে অব ওয়াটার-সহ অ্যাভাটার চলচ্চিত্রের সিক্যূয়ালগুলোর সম্ভাব্য নাম প্রকাশিত হওয়ার পর ক্যমেরন জানান, "উল্লিখিত নামগুলো বিবেচনায় থাকলেও এগুলোর বিষয়ে এখনও কোনও চূড়ান্ত সিদ্ধান্ত নেওয়া হয়নি।"
ওয়াঘাজ জেলা
ওয়াঘাজ আফগানিস্তানে গজনি প্রদেশ একটি জেলা। এটি ২০০৫ সালে মুকুর জেলা অংশ হিসেবে গঠন করা হয়েছিল, এবং এখানকার আনুমানিক জনসংখ্যা প্রায় ২৭,৯০০ জন এর মত। জেলাটির কেন্দ্রীয় শহরের নাম হচ্ছে ওয়াঘাজ, যেটি অবস্থান করছে।
শিক্ষাব্যবস্থা
২০০৩ সালে রানা খিল বয়েজ এবং গার্লস স্কুল পুনঃনির্মাণ করা হয়। স্কুলের ভবনের পুনর্বাসনের জন্য স্কুল অব হোপ কর্তৃ তহবিল সরবরাহ করা হয়েছিল।
জনসংখ্যার উপাত্ত
২০০৯ সালের আদমশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ২৭,৯০০ জন এর মত। এর মধ্যে ৯০% তাজিক এবং ১০% অন্যান্য সম্প্রদায়ের।
ঘোলদাড়ী শাহী মসজিদ
ঠাকুরপুর জামে মসজিদ হাজার বছরের ঐতিহ্য চুয়াডাঙ্গা জেলার আলমডাঙ্গা উপজেলার আইলহাঁস ইউনিয়ানধীন ঘোলদাড়ী জামে মসজিদ। মসজিদটি তৎকালীন বৃহত্তর কুষ্টিয়া (কুষ্টিয়া-চুয়াডাঙ্গা-মেহেরপুর) জেলার প্রথম স্থাপিত জামে মসজিদ হিসেবে পরিচিত। এই মসজিদটি ঘোলদাড়ী বাজার থেকে প্রায় ১ কিঃ মিঃ দক্ষিণ পূর্ব দিকে অবস্থিত।
ইতিহাস
স্থানীয়দের ধারণা সম্ভবত ১০০৬ (বাংলা ৪১৩ সন) সালের দিকে হজরত খাইরুল বাসার ওমজ (রহ.) ইসলাম প্রচারের উদ্দেশ্যে আলমডাঙ্গা উপজেলায় ঘোলদাড়ী গ্রামে মসজিদটি নির্মাণ করেন। ইতিহাসবিদদের মতে, ইখতিয়ার উদ্দিন মোহাম্মদ বিন বখতিয়ার খলজির নদীয়া বিজয়ের অনেক আগে ঘোলদাড়ী মসজিদটি নির্মাণ করা হয়েছে। হাজার বছরের ইতিহাস ও ঐতিহ্যের সাক্ষী হিসেবে আজো দাঁড়িয়ে আছে এ মসজিদ। ইতিহাস পর্যালোচনা করে জানা যায়, প্রথম শতাব্দীর কোনো এক সময় হজরত খাইরুল বাসার ওমজ (রহ.) নদীপথে আলমডাঙ্গায় আসেন। আসার সময় ঘোলদাড়ী এলাকায় শেষ হয় নদীর কূল। সে সময় ঘোলদাড়ী এলাকায় কিছু বাড়িঘর ছিল। ইসলাম প্রচারের জন্য ঘোলদাড়ী গ্রামে আস্তানা গড়েন তিনি। এখান থেকেই তিনি ইসলাম প্রচার-প্রসারের কাজ শুরু করেন। এ সময় তিনি এ গ্রামে একটি মসজিদ নির্মাণ করেন। এটিই বর্তমানে ঘোলদাড়ী জামে মসজিদ হিসেবে পরিচিত। হজরত খাইরুল বাসার ওমজের (রহ.) মৃত্যুর পর এ মসজিদ প্রাঙ্গণেই তাকে দাফন করা হয়।
অবকাঠামো
হাজার বছরের ঐতিহ্য আলমডাঙ্গা উপজেলার তিন গম্বুজবিশিষ্ট ঘোলদাড়ী জামে মসজিদটির নির্মাণশৈলী অত্যন্ত  মনোমুগ্ধকর । এই মসজিদের চার কোণের থামের ওপর রয়েছে ৪টি ছোট মিনার। রয়েছে দুই পাশে দুটি দরজা আর দক্ষিণ দিকে একটি জানালা। মসজিদটি তৈরিতে ব্যবহার করা হয়েছে পাতলা ইট, টালি ও চুন-সুড়কি। এ ছাড়া রয়েছে ৬টি কুঠোরি। মসজিদের ভেতরের দেয়ালে আঁকা আছে নানা ধরনের লতাপাতা ও ফুলের কারুকাজ। অবাক হলেও সত্য যে মসজিদের গাঁথুনির সময় চুন-সুড়কির সঙ্গে মেশানো হয়েছিল মসুর ডালও। মসজিদের শিলালিপিটি প্রায় নষ্ট হয়ে গেছে। তারপরও স্থাপত্য ও নির্মাণশৈলী দেখে অনুমান করা যায়, মসজিদটি ১০০৬ সালের দিকে তৈরি। মসজিদের ভেতরে বর্তমানে ২ কাতার ও বাইরে ৩ কাতার করে মুসল্লিরা নামায আদায় করেন ।
ভার্জিনিয়া বারবার
'''ভার্জিনিয়া এম. বারবার' অস্ট্রেলিয়ার ব্রিসবেনে অবস্থিত কুইন্সল্যান্ড ইউনিভার্সিটি অব টেকনোলজি (কিউটি)-এর অধ্যাপক এবং অস্ট্রেলাসিয়ান উন্মুক্ত প্রবেশাধিকার সংক্রান্ত স্ট্র্যাটেজি গ্রুপের পরিচালক হিসাবে কাজ করেছেন। তিনি পিএলওএস মেডিসিন'' (PLOS Medicine)-এর তিন প্রতিষ্ঠাতা সম্পাদকের একজন হিসাবে এবং উন্মুক্ত প্রবেশাধিকার আন্দোলন করার ক্ষেত্রে তাঁর বিভিন্ন ভূমিকা জন্য বহুলভাবে পরিচিত।
শিক্ষা
বারবার কেমব্রিজ বিশ্ববিদ্যালয় থেকে চিকিত্‌সাশাস্ত্রে স্নাতক, শৈলচিকিত্‌সায় (স্নাতক) (এমবি বিচির) এবং কলায় স্নাতকোত্তর (এমএ) ডিগ্রি অর্জন করেন। এরপর তিনি অক্সফোর্ড বিশ্ববিদ্যালয় থেকে আণবিক ওষুধের ডক্টর অব ফিলোসফি ডিগ্রি অর্জন করেন; যেখানে তার গবেষণার বিষয় ছিলো প্রাণী বা উদ্ভিদদেহের কলায় প্রাপ্ত একধরনের প্রোটিন আলফা গ্লোবুলিন জিনগুলির কর্মকাণ্ড পর্যবেক্ষণ করা।
কর্মজীবন এবং গবেষণা
বারবার তার শিক্ষা এবং প্রশিক্ষণ সমাপ্তের পর ১৯৯৪ সাল থেকে ২০০৪ সাল পর্যন্ত দ্য ল্যানসেট'এর নির্বাহী সম্পাদক হিসাবে দায়িত্ব পালন করেন। বারবুর ছিলেন পিএলওএস মেডিসিনের তিনজন প্রতিষ্ঠাতা সম্পাদকের একজন (২০০৪-২০১৩), এবং পরবর্তীতে পিএলওএস মেডিসিনের সম্পাদনা পরিচালক (২০১২-২০১৪) এবং এরপর পিএলওএস মেডিসিন এবং জীববিজ্ঞানের সম্পাদনা পরিচালক (২০১৪-২০১৫) হিসাবে দায়িত্ব পালন করেন। বারবার দুই মেয়াদে (২০১২-২০১৫; ২০১৫-২০১৭) প্রকাশনায় নৈতিকতা বিষয়ক কমিটির (COPE) সভাপতি হিসাবে দায়িত্ব পালন করেছেন। তিনি অস্ট্রেলেশিয়ান উন্মুক্ত প্রবেশাধিকার কৌশল দলের পরিচালক (২০১৫-বর্তমান) হিসাবে দায়িত্ব পালন এবং অস্ট্রেলিয়ার ব্রিসবেনের কুইন্সল্যান্ড ইউনিভার্সিটি অব টেকনোলজিতে গবেষণা নৈতিকতা ও সততা সংক্রান্ত কার্যালয় এবং প্রযুক্তি, তথ্য ও শিক্ষণ সেবা বিভাগ দুটিতে খণ্ডকালীন অধ্যাপক হিসাবে কাজ করছেন।
বারবারের ১০০ টিরও অধিক সমালোচক পর্যালোচিত প্রকাশনা, ১৪,০০০ এরও বেশি উদ্ধৃতি এবং ২০টি এইচ-ইনডেক্স রয়েছে। তিনি একাধিক লিখিত প্রকাশনা নীতিমালার উন্নয়ন এবং উন্মুক্ত প্রবেশাধিকার উদ্যোগের বিকাশে ভূমিকা রেখেছেন, যার মধ্যে Consolidated Standards of Reporting Trials (CONSORT), Preferred Reporting Items for Systematic Reviews and Meta-Analyses (PRISMA), Healthcare Information For All (HIFA) এবং Evidence AID রয়েছে।
সোফিয়া বুতেল্লা
সোফিয়া বুতেল্লা (صوفيا بوتلة; জন্ম ৩ এপ্রিল ১৯৮২) একজন আলজেরীয় অভিনেত্রী, মডেল ও নৃত্যশিল্পী।
হুজুর সাহেব নান্দেড়–জম্মু তাওয়াই হামসফর এক্সপ্রেস
হুজুর সাহেব নান্দেড়–জম্মু তাওয়াই হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রে অবস্থিত হুজুর সাহেব নান্দেড় রেলওয়ে স্টেশন এবং জম্মু-কাশ্মীরের জম্মু তাওয়াই রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১২৭৫১ / ১২৭৫২ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র, মধ্যপ্রদেশ, উত্তরপ্রদেশ, দিল্লি, হরিয়ানা, পাঞ্জাব ও জম্মু-কাশ্মীরের মধ্যে চলাচল করে।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
পরিষেবা
১২৭৫১ নং হুজুর সাহেব নান্দেড়–জম্মু তাওয়াই হামসফর এক্সপ্রেস ৫৫ কিমি প্রতি ঘন্টা বেগে শুক্রবার হুজুর সাহেব নান্দেড় থেকে যাত্রা শুরু করে ৩৭ ঘন্টায় ২০৪৯ কিমি এবং ১২৭৫২ নং ট্রেনটি বৃহস্পতিবার ৫৫ কিমি প্রতি ঘন্টা বেগে রবিবার জম্মু তাওয়াই থেকে যাত্রা করে ৩৭ ঘন্টা ২০ মিনিটে ঐ দূরত্ব অতিক্রম করে।
লোকো লিংক
এই ট্রেনটি পুণে ডিজেল লোকো শেড ডব্লিউডিপি-৪ডি লোকোমোটিভ দ্বারা হুজুর সাহেব নান্দেড় থেকে অকোলা পর্যন্ত যায়। বাকি পথ অকোলা থেকে জম্মু তাওয়াই পর্যন্ত গাজিয়াবাদ ইলেকট্রিক লোকো শেড ডব্লিউএপি-৭ লোকোমোটিভ দ্বারা চলে।
আরাবানা মুত্তু
আরবানা মুট্টু, যা গণ্যমান্য ব্যক্তিকে স্বাগত জানাতে করা হয়, এটি ডুফ মুট্টুর চেয়ে আরও কঠিন শিল্প। আরাওয়ান খেলার প্রচলিত ও আধুনিক পদ্ধতি রয়েছে। ঐতিহ্যগতভাবে, অংশগ্রহণকারীরা একটি অর্ধবৃত্তে বসে, দলের নেতা গান শুরু করবেন। প্রাথমিক গানটি শেষ হয়ে গেলে, প্লেয়াররা নেতার গান অনুসরণ করে বাজনা শুরু করবেন এবং সংগীতায়িতভাবে আরাবনে মারধর করবেন; অন্যরা গানটিতে কোরাস দিয়ে একইভাবে মারবে।
ডুফ এবং আরাভান দুটি ভিন্ন ধরনের কলা হলেও ডুফ শব্দটি আরাবণের জন্য পরস্পর পরিবর্তিতভাবে ব্যবহৃত হয়, কারণ ডাবটি আরবণের চেয়ে বেশি পরিচিত। এই শিল্প আজকাল কেরালার প্রতিযোগিতার ভিত্তি।
হিদার হান্টার
হেদার কেইশা হান্টার (জন্ম: ১ অক্টোবর ১৯৬৯), ডাকনাম ডাবল এইচ, একজন আমেরিকান র‌্যাপার, চিত্রশিল্পী, লেখক এবং প্রাক্তন পর্নোগ্রাফিক অভিনেত্রী।
জীবনের প্রথমার্ধ
হান্টান নিউ ইয়র্কের ব্রঙ্কসে একজন অন্ত্যেষ্টিক্রিয়া বিক্রয়কর্মীর কাছে জন্মগ্রহণ করেছিলেন। তিনি ১৬ বছর বয়সে বাড়ি ছেড়েছিলেন এবং  ল্যাটিন কোয়ার্টারে ক্লার্ক হিসাবে কাজ শুরু করেন। যেটা ছিল র‌্যাপের জন্য প্রথম ডাউনটাউন/মিডটাউন ক্লাবগুলির মধ্যে একটি। ১৮ বছর বয়সে, তিনি  দ্য ভিলেজ ভয়েস-এর বিজ্ঞাপনে সাড়া দিয়ে স্ট্রিপটিজ মডেল হন। পরবর্তীকালে পর্নোগ্রাফিক চলচ্চিত্রে অভিনয়ের প্রস্তাব আসতে থাকে।
ব্যক্তিগত জীবন
হান্টার উভকামী।
রুখসানা আহমদ
রুখসানা আহমদ (জন্ম ১৯৪৮) হলেন একজন পাকিস্তানি  ঔপন্যাসিক, ছোট গল্প, কবিতা, নাটক এবং অনুবাদক। তিনি বিয়ের পরে আরো পড়াশুনার জন্য ইংল্যান্ডে পাড়ি জমান এবং লেখালেখিকে তার  পেশা হিসাবে অর্জন করেন।  তিনি এশীয় লেখকদের, বিশেষত নারীদের জন্য তিনি লেখালেখি  করেছেন।
জীবনী
রুখসানা আহমদ ১৯৪৮ সালে পাকিস্তানের করাচীতে জন্মগ্রহণ করেন। তিনি পাকিস্তানের বিভিন্ন শহরের বিভিন্ন বিদ্যালয়ে পড়াশুনা করেছিলেন। তিনি পাঞ্জাব বিশ্ববিদ্যালয়ে এবং করাচিতে কলেজের পড়াশোনা করাচী বিশ্ববিদ্যালয় থেকে ইংরেজি সাহিত্য ও ভাষাতত্ত্ব বিষয়ে স্নাতকোত্তর ডিগ্রি অর্জন করেন।  তারপরে তিনি করাচি বিশ্ববিদ্যালয়ে সাহিত্য বিষয়ে যোগ করেন এবং বিয়ে না হওয়া পর্যন্ত ইংরেজি সাহিত্যের পাঠদান চালিয়ে যান। তার বিয়ের পরে তিনি ইংল্যান্ডে পাড়ি জমান। এবং সেখানে তিনি রিডিং বিশ্ববিদ্যালয়ে পড়তে শুরু করেন এবং সেখান থেকে কলা ডিগ্রি অর্জন করেন।
তার পরিবারের সাথে তিনি লন্ডনে যান। সেখানে আহমদ বিভিন্ন কাজে নিযুক্ত হয়েছিলেন। তিনি সেখানে একজন নাট্যকার এবং সাংবাদিক হিসাবে একটি ফ্রিল্যান্স পেশাজীবন শুরু করেন। তিনি উর্দু থেকে ইংরেজিতে বিভিন্ন কবিতা ও উপন্যাস অনুবাদ করা শুরু করেন। আহমদের প্রথম উপন্যাসটি ছিল হোপ চিট (১৯৯৬) ।  এটি একটি যুবতীকে দুইভাবে "বিভিন্ন বিশ্বব্যাপী" উত্থাপিত করে তুলেছে।
তিনি একজন জনপ্রিয় নাট্যকার হিসাবে অসংখ্য নাটক লিখেছেন। তেমনি তিনি ধর্মস্থানের জন্য বিভিন্ন গান লিখেছেন। গানগুলো রেডিও এবং মঞ্চে গেয়ে তিনি তার পেশা জীবন শুরু করেন এবং মাঝে মধ্যে ভুল করেছেন... ভারতের অ্যানি বেসেন্ট (২০০৭)। তিনি বিবিসি রেডিও এর জন্য বিভিন্ন নাটককে অভিযোজিত করেছেন। নাটকগুলোর মধ্যে অন্তর্ভুক্ত হলো জ্যান রেডিসের ওয়াইড সারগাসো সিয়া, ওমেন অ্যাট পয়েন্ট জিরো যার লেখক নওয়াল এল সাদাউই, মিন্ডিগেঠস চিল্ড্রেন যার লেখক সালমান রুশদি এবং ম্যাপস ফর লাস্ট লভারস যার লেখক হলেন নাদিম আসলাম।  জুন এবং অক্টোবর  ১৯৯১ সালে, আহমদের একটি অভয়ারণ্যের জন্য একটি ধর্মস্থানের গান ব্রিটেনের অনেক থিয়েটারে অভিনয় তিনি করেছিলেন।
আহমদ ১৯৮৪ সালে লন্ডনে এশিয়ান মহিলা লেখকদের একজন সদস্য হন। রিতা উলফের পাশাপাশি তিনি ১৯৯০ সালে লন্ডনের কালী থিয়েটার কোম্পানিটিকে সহযোগিতা করেছিলেন। তিনি কোম্পানিটিকে আট বছর ধরে নেতৃত্ব দেন। তিনি দক্ষিণ এশিয়ান আর্টস অ্যান্ড সাহিত্য প্রতিষ্ঠা করেছেন যুক্তরাজ্যের ডায়াসপোরা আর্কাইভে সালিদা (এখন সাদা) নামে পরিচিত। তিনি লন্ডন বিশ্ববিদ্যালয়ে র রানী মেরি কলেজের রয়্যাল সাহিত্য তহবিলের উপদেষ্টা সহকর্মীও হিসাবেও আছেন।
পুরস্কার
আহমদ জাতিগত সমতা পুরস্কার কমিশনের মতো সুপরিচিত পুরষ্কারের জন্য মনোনয়নপত্রসহ বিভিন্ন আকর্ষণ জিতেছেন, লেখক গিল্ড পুরস্কার, সোনি পুরস্কার এবং ২০০২ সুসান স্মিথ ব্ল্যাকবার্ন পুরস্কার জিতেছেন। তিনি কাজ করেছেন ফায়ার রিভারের জন্য ২০০১ সালে। তিনি সুসান স্মিথ ব্ল্যাকবার্ন থিয়েটার পুরস্কারের জন্য দ্বিতীয় স্থান অধিকার করে জিতেছিলেন। তার করা ওয়াইড সারগাসো সিয়ার জন্য তিনি গ্রেট ব্রিটেন রেডিও অ্যাডাপ্টেশন লেখক রাইটার গিল্ড পুরস্কার  পেয়েছেন।
সব্যসাচী চক্রবর্তী
প্রথম জীবন
তার বাবা জগদীশ চন্দ্র চক্রবর্তী এবং মা মনিকা চক্রবর্তী ছোটবেলা হতে তাকে আদর করে "বেনু" বলে ডাকেন। তাই আজও সিনেমার জগতে তাকে এই নামেই সম্বোধন করা হয়। ১৯৭৫ সালে তিনি দিল্লির এন্ড্রু কলেজ হতে এইচএসসি পাস করেন। দিল্লির বিখ্যাত হংস রাজ কলেজ (Hans Raj College) থেকে তিনি বিএসসি ডিগ্রি নেন। ১৯৭৮ সালে তিনি দিল্লিতে এএমআই পরীক্ষায় উত্তীর্ণ হন। অভিনয় ছাড়াও প্রকৃতি- পরিবেশের প্রতি তার ভালোবাসা রয়েছে। তিনি একজন ওয়াইল্ড লাইফ ফটোগ্রাফার। ১৯৮৬ সালে তিনি মিঠু চক্রবর্তীকে বিয়ে করেন; যিনি বাংলা টিভি জগতে একজন জনপ্রিয় মুখ। তাদের দুই ছেলে গৌরব ও অর্জুন; যারা আগামী দিনের মেধাবী অভিনেতা।
হিন্দী সিনেমা
এই তালিকাটি অসম্পূর্ণ
হৃৎ-ধমনীর ব্যাধি
হৃৎ-ধমনীর ব্যাধি (Coronary artery disease) হৃৎ-সংবহন ব্যাধিগুলির মধ্যে সবচেয়ে বেশি সাধারণ। হৃৎ-ধমনীর ব্যাধিগুলি কয়েকটি প্রকারের হতে পারে, যেমন, স্থিতিশীল বক্ষব্যথা, অস্থিতিশীল বক্ষব্যথা, হৃৎ-পেশীর বিনষ্টি এবং হৃদ্‌রোগজনিত হঠাৎ মৃত্যু। এই ব্যাধির সাধারণ একটি লক্ষণ বা উপসর্গ হল বুকে ব্যথা বা বুকে অস্বস্তিবোধ যা কাঁধ, বাহু, পিঠ, ঘাড় বা চোয়ালে ছড়িয়ে পড়তে পারে। কদাচিৎ এটিকে বুকজ্বালা বা অম্বল হিসেবেও মনে হতে পারে। সাধারণত ব্যায়ামের সময় বা মানসিক চাপ পড়লে এই লক্ষণগুলি দেখা দেয় এবং কয়েক মিনিট পর্যন্ত স্থায়ী হয়; পরে বিশ্রাম নিলে অবস্থার উন্নতি ঘটে। অনেক সময় শ্বাসকষ্ট হতে পারে, আবার কখনো কখনো কোনও উপসর্গ নাও দেখা দিতে পারে। অনেক ক্ষেত্রে প্রথম লক্ষণটিই হলো হৃৎপেশীর বিনষ্টি বা হার্ট অ্যাটাক। অন্যান্য সমস্যার মধ্যে আছে হৃৎপিণ্ডের বৈকল্য  বা অনিয়মিত হৃৎ-স্পন্দন।
যেসব ঝুঁকিপূর্ণ অবস্থার বা আচরণের কারণে হৃৎ-ধমনীর ব্যাধি হতে পারে, তাদের মধ্যে আছে উচ্চ রক্তচাপ, ধূমপান, মধুমেহ (ডায়াবেটিস), ব্যায়ামের অভাব, মেদবাহুল্য, রক্তে কোলেস্টেরলের উচ্চমাত্রা, অপুষ্টিকর খাদ্যগ্রহণ, বিষণ্ণতা, এবং অত্যধিক মদপান।  হৃৎ-ধমনীয় ব্যাধি ঘটার অন্তর্নিহিত কারণ হল ঐসব ধমনীর ভেতরে মেদের কঠিনীভবন, যাতে ধমনীর ভেতরে প্লাক বা ধমনীমল নামক কঠিন মেদের স্তর জমা হতে থাকে। এর কারণে ধমনীর ভেতরে রক্তপ্রবাহের পথ সংকুচিত হয়ে যায় এবং হৃৎপেশীতে যথেষ্ট পরিমাণে রক্ত ও অক্সিজেন পৌঁছাতে পারে না। অনেক দিন ধরে প্লাক জমা হতে থাকলে কখনও কখনও প্লাক ফেটে গিয়ে রক্তক্ষরণ হতে থাকে, ফলে রক্ত জমাট বেঁধে ধমনী সম্পূর্ণ বন্ধ হয়ে যেতে পারে। একাধিক পরীক্ষার মাধ্যমে এই রোগ নির্ণয় করা সম্ভব, যেমন হৃৎ-তড়িৎলেখ, হৃৎ-চাপ পরীক্ষা,  হৃৎ-ধমনীর কম্পিউটারায়িত  ছেদচিত্র ব্যথালেখ  এবং হৃৎধমনীর ব্যথালেখ।
হৃৎ-ধমনীর রোগের ঝুঁকি কমানোর কিছু উপায় হল পুষ্টিকর খাদ্যগ্রহণ, নিয়মিত ব্যায়াম, স্বাস্থ্যকর ওজন ধরে রাখা এবং ধূমপান বর্জন। কখনও কখনও মধুমেহ, উচ্চমাত্রার কোলেস্টেরল বা উচ্চ রক্তচাপের চিকিৎসার জন্য ওষুধ দেওয়া হয়। প্রতিরোধ ও চিকিৎসা উভয় ক্ষেত্রেই একই ধরনের পদ্ধতি অবলম্বন করা হয়। এছাড়া অনুচক্রিকারোধক (যেমন অ্যাসপিরিন), বেটা রোধক বা নাইট্রোগ্লিসারিন অতিরিক্ত ওষুধ হিসেবে দেওয়া হয়। এছাড়া চর্মভেদী হৃৎধমনীতে নিবেশন (পিসিআই) বা হৃৎ-ধমনী পার্শ্বপথীয় শল্যচিকিৎসা গুরুতর ক্ষেত্রে প্রয়োগ করা যেতে পারে।
২০১৫ সালে প্রায় ১১ কোটি লোক হৃৎ-ধমনীর ব্যাধিতে আক্রান্ত হন এবং এতে প্রায় ৮৯ লক্ষ লোকের মৃত্যু হয়। এই ব্যাধির কারণে বিশ্বের সমস্ত মৃত্যুর ১৫.৬% ঘটে, অর্থাৎ ব্যাধিটি বিশ্বব্যাপী মানুষের মৃত্যুর সবচেয়ে সাধারণ কারণ। তবে সব বয়সের জন্য এই ব্যাধি হওয়ার ঝুঁকি ১৯৮০ ও ২০১০-এর মধ্যে হ্রাস পেয়েছে। একই সাথে একই সময়ের মধ্যে এই ব্যাধিতে আক্রান্ত রোগীর সংখ্যাও হ্রাস পেয়েছে। সাধারণত মহিলাদের চেয়ে পুরুষদের মধ্যে এই রোগের প্রাদুর্ভাব বেশি।
কর্ণ (জ্যামিতি)
ডান|থাম্ব| ১ একক বাহুর দৈর্ঘ্য বিশিষ্ট একটি ঘনকের কর্ণসমূহ। AC' (নীল রঙে দেখানো) একটি ত্রিমাত্রিক কর্ণ নির্দেশ করে যার দৈর্ঘ্য \sqrt 3, যখন এসি (লাল রঙে দেখানো হয়েছে) একটি মুখ এবং AC(লাল রঙে দেখানো) একটি দ্বিমাত্রিক কর্ণ নির্দেশ করে।যার দৈর্ঘ্য রয়েছে \sqrt 2 । জ্যামিতিতে, কর্ণ হলো এমন একটি রেখাংশ যা বহুভুজ বা বহুতলকের দুটি শীর্ষ যোগ করে পাওয়া যায়, যেখানে শীর্ষবিন্দুগুলি একই প্রান্তে থাকবে না । অনানুষ্ঠানিকভাবে, যে কোনও ঢালু রেখাকে কর্ণ বলা হয় । কর্ণ শব্দটি প্রাচীন গ্রিক διαγώνιος ডায়াগনোসিস থেকে উদ্ভূত হয়েছে, "কোণ থেকে কোণ" (- dia-, "মাধ্যমে", "জুড়ে" এবং γωνία গোনিয়া, "কোণ", গুনি "হাঁটু" সম্পর্কিত) । এটিকে স্ট্রাবো এবং ইউক্লিড উভয় একটি রম্বস বা ঘনকের দুই শীর্ষবিন্দুর সংযোগকারী একটি রেখা বোঝাতে ব্যবহার করতেন। এবং পরে লাতিন ভাষায় diagonus(" ঢালু রেখা") নামে গৃহীত হয়েছে ।
ম্যাট্রিক্স বীজগণিতের ক্ষেত্রে, বর্গ ম্যাট্রিক্সের ক্ষেত্রে কর্ণ হলো এক কোণ থেকে দূরের কোণে বিস্তৃত ভুুুুক্তিসমূহের একটি সেট।
কর্ণের অন্যান্য অ-গাণিতিক ব্যবহারও রয়েছে।
বহুভুজ
বহুভুজের ক্ষেত্রে, একটি কর্ণ হলো এমন একটি রেখাংশ যা যেকোন দুটি অ-ধারাবাহিক শীর্ষ যোগ করে পাওয়া যায় । অতএব, একটি চতুর্ভুজের দুটি কর্ণ আছে, বিপরীত জোড়া শীর্ষ যোগ করে পাওয়া যায় । যে কোন উত্তল বহুভুজের জন্য, সমস্ত কর্ণ বহুভুজের ভিতরে থাকে, কিন্তু রি-এনট্রান্ট বহুভুজের জন্য, কিছু কর্ণ বহুভুজের বাইরে থাকে।
যেকোনো n-বাহু বিশিষ্ট বহুভুজ (n ≥ 3), উত্তল অথবা অবতলের, সংখ্যক কর্ণ রয়েছে, যেহেতু প্রত্যেকটি শীর্ষবিন্দুর তার নিজের এবং পার্শ্ববর্তী দুটি বিন্দু বাদে অন্য সকল শীর্ষবিন্দুর সাথে কর্ণ রয়েছে ।অথবা n − 3 সংখ্যক কর্ণ এবং প্রত্যেকটি কর্ণ দুটি শীর্ষবিন্দু বিনিময়(share) করে।
২০১০ ম্যান বুকার পুরস্কার
২০১০ ম্যান বুকার পুরস্কার ঘোষণা করা হয় ২০১০ সালের ১২ অক্টোবর। ম্যান বুকার পুরস্কারের জন্য ১৩টি বইয়ের দীর্ঘ তালিকা প্রকাশ করা হয় ২৭ জুলাই, এবং ৬টি বইয়ের সংক্ষিপ্ত তালিকা ৭ সেপ্টেম্বর ঘোষণা করা হয়। হাওয়ার্ড জ্যাকবসন তার উপন্যাস দ্য ফিঙ্কলার কোশ্চেনের জন্য ২০১০ ম্যান বুকার পুরস্কার অর্জন করেন।
ভেলকো নিকোলিচ
ভেলকো নিকোলিচ (Вељко Николић, Veljko Nikolić; জন্ম: ২৯ আগস্ট ১৯৯৯) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে মধ্যমাঠের খেলোয়াড় হিসেবে খেলেন।  তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৪ সালে, নিকোলিচ সার্বিয়া অনূর্ধ্ব-১৬ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ভেলকো নিকোলিচ ১৯৯৯ সালের ২৯শে আগস্ট তারিখে সার্বিয়া ও মন্টিনিগ্রোর বেলগ্রেডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নিকোলিচ সার্বিয়া অনূর্ধ্ব-১৬, সার্বিয়া অনূর্ধ্ব-১৭, সার্বিয়া অনূর্ধ্ব-১৮, সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৬ বছরে ৫৪ ম্যাচে অংশগ্রহণ করে ৫টি গোল করেছেন।
জাফরি
জাফরি মাজহাব (الجعفري) বা জাফরি ফিকহ (الفقه الجعفري) হল শিয়া ইসলামের একটি ফিকহশাস্ত্রীয় মাজহাব। ইসনা আশারিয়া ও ইসমাইলি শিয়ারা এই মাজহাবের অনুসরণ করে থাকে। ৬ষ্ঠ ইমাম জাফর আস-সাদিক মাজহাবটি প্রতিষ্ঠা করেন বলে ধারণা করা হয়। এটি ইরানের রাষ্ট্রীয় মাজহাব।
জাফরি মাজহাব ইজতিহাদের ওপর নির্ভরতা, উত্তরাধিকার, ধর্মীয় শুল্ক, বাণিজ্য, ব্যক্তিগত মর্যাদা, মুতাহ বিবাহ প্রভৃতি বিষয়ে প্রভাবশালী সুন্নি মাজহাবগুলোর সঙ্গে ভিন্নমত পোষণ করে। ১৯৫৯ সাল থেকে জাফরি ফিকহ চারটি সুন্নি মাজহাবের পাশাপাশি পঞ্চম মাজহাব হিসেবে আল আজহার বিশ্ববিদ্যালয় দ্বারা স্বীকৃত। এছাড়া, এটি জর্ডানের রাজার আম্মান বার্তার তালিকাভুক্ত আটটি স্বীকৃত মাযহাবের একটি।
হনুমান ঢোকা
থাম্ব|১৮৫০ -এর দশকে হনুমান ঢোকা, [[ইন্দ্র যাত্রা#কুমারী যাত্রা|কুমারী যাত্রা উৎসবের সময়]] থাম্ব|হনুমান ঢোকা, কাঠমান্ডু দরবার স্কয়ারে হনুমান মূর্তি থাম্ব|বহু ভাষার শিলালিপি। থাম্ব|বসন্তপুর টাওয়ারসহ নাসাল চক। থাম্ব|মুল চক থাম্ব|তালেজু মন্দির
হনুমান ঢোকা মল্লা রাজাদের রাজকীয় প্রাসাদ এবং শাহ রাজবংশের দরবার স্কয়ার নেপালের কাঠমান্ডুর একটি জটিল কাঠামো। এটি পাঁচ একর জুড়ে বিস্তৃত।  হনুমান ধোকা প্রাসাদ (নেপালি ভাষায় হনুমান ঢোকা দরবার) নামটি পেয়েছে হনুমান, হিন্দু দেবতার পাথরের ছবি থেকে, যা প্রধান প্রবেশপথের কাছে বসে আছে। 'ঢোকা' মানে নেপালি এ দরজা বা গেট। ২০১৫ ভূমিকম্পতে ভবনগুলি মারাত্মকভাবে ক্ষতিগ্রস্ত হয়েছিল।
ইতিহাস
১৬ শতকের মাঝামাঝি দশটি আঙ্গিনাসহ পূর্ব শাখাটি ছিল প্রাচীনতম অংশ। রাজা প্রতাপ মল্ল ১৭শতাব্দীতে এটিকে অনেক মন্দির সহ সম্প্রসারিত করেছিলেন। প্রাসাদের উত্তর অংশের সুন্দরী চক এবং মোহন চক দুটোই বন্ধ। ১৯৬৮ সালে, প্রাসাদের দক্ষিণ -পূর্ব অংশে পৃথ্বী নারায়ণ শাহ চারটি লুক টাওয়ার যুক্ত করেছিলেন। ১৮৮৬ সাল পর্যন্ত এই প্রাসাদে রাজপরিবার বসবাস করত। পরে তারা নারায়ণহিতি প্রাসাদ তে স্থানান্তরিত হয়। বাইরে পাথরের শিলালিপি পনেরটি ভাষায় রয়েছে। পাথরটি জলদ্রোনি (পানীয় ঝর্ণা) এবং কিংবদন্তি যা বলে যে কেউ ১৫টি ভাষায় বোঝা যে,তার থেকে জলের পরিবর্তে দুধ বের হবে।
ঘূর্ণিঝড় তিতলি
ঘূর্ণিঝড় তিতলি হল ২০১৮ খ্রিষ্টাব্দে উত্তর ভারত মহাসাগরে জন্ম নেয়া প্রথম ঘূর্ণিঝড়। ঘূর্ণিঝড়টি জন্ম নেয় ৬-৯ অক্টোবর ভারতের কলকাতা থেকে ৮০০ কিলোমিটার ( মাইল) দক্ষিণে। ঘুর্ণিঝড়টি আঘাত হানে ১১ অক্টোবর  ভারতের ওড়িশা ও অন্ধ্রপ্রদেশ রাজ্যে।
নামকরণ
তিতলি শব্দের অর্থ প্রজাপতি। দক্ষিণ পূর্ব এশিয়ার ঘূর্ণিঝড় সমূহের নাম দিয়ে থাকে এই অঞ্চলের বিভিন্ন দেশ। ক্রান্তীয় সাইক্লোন তিতলির নাম দিয়েছে পাকিস্তান। তিতলির আগে গঠিত হওয়া সাইক্লোনধর্মী ঝড়টির নাম দেয়া হয়েছিলো লুবান যা ওমানের দেয়া। এই অঞ্চলের পরবর্তী ঘূূর্ণিঝড়ের নাম হবে গাজা যা থাইল্যান্ডের দেয়া।
বর্ণনা
ভারতের আবহাওয়া অধিদফতর জানায় বৃহস্পতিবার সকালে ঊড়িষ্যার গোপালপুরের কাছে আঘাত হানে ঘূর্ণিঝড় তিতলি। অন্ধ্র প্রদেশের শ্রীকাকুলাম জেলায় আঘাত হানার সময় ‘তিতলি’র গতিবেগ ছিল ঘণ্টায় ১৪০ থেকে ১৬০ কিলোমিটার পর্যন্ত। অন্ধ্রে প্রলয়কাণ্ড চালিয়ে উত্তরের দিকে এসে উড়িষ্যার গানজাম জেলায় আছড়ে পড়ার সময় এর তীব্রতা কিছুটা কমে যায়। সেসময় এর গতিবেগ ছিল ঘণ্টায় ১০২ কিলোমিটার পর্যন্ত।
বাংলাদেশ
ঘূর্ণিঝড় তিতলির কারণে উপকূলীয় জেলা বরিশাল, পটুয়াখালী, বরগুনা, ঝালকাঠী, পিরোজপুর, বাগেরহাট, সাতক্ষীরা, খুলনা, কক্সবাজার, চট্টগ্রাম, নোয়াখালী, লক্ষ্মীপুর, ফেনী, ভোলা, চাঁদপুর, মাদারীপুর, গোপালগঞ্জ, ফরিদপুর, শরীয়তপুরের সরকারি কর্মকর্তা-কর্মচারীদের সাপ্তাহিক ছুটি বাতিল করা হয়।
নন্দী
নন্দী(नन्दि) হিন্দু দেবতা শিবের বাহন। তার চার হাত।
আবাস: কৈলাস। অস্ত্র: কুঠার, হরিণ ও দন্ড। উপস্থিতি: শিব মহাপুরাণ। সঙ্গী: মরুৎ কন্যা সূয়শা। পিতা: শিলাদ।
অনেক শিবমন্দিরের সামনে নন্দীর মূর্তি থাকে, বিশেষ করে দক্ষিণ ভারতে। তবে সে মূর্তি সচরাচর বৃষ বা ষাঁড়ের। যদিও পুরাণে নন্দীর এই রূপটি বিরল। কূর্মপুরাণে বলা হয়েছে, মহাদেবের এই প্রধান অনুচরটি করালদর্শন, বামন, বিকটাকার, মুণ্ডিতমস্তক, ক্ষুদ্রবাহু ও মহাবল।
শিব মহাপুরাণ মতে, তিনি শিলাদ মুনির পুত্র। শিলাদ ছিলেন ভগবান শিবের পরম ভক্ত। তিনি ছিলেন ব্রহ্মচারী। পুত্রহীন বলে তাঁর পিতৃপুরুষগণ মুক্তি পাননি। তাই তারা মুনিকে পুত্রোৎপাদনের পরামর্শ দেন। শিলাদ তখন শিবের তপস‍্যা করতে থাকেন। ভগবান শিব তখন তাঁকে পুত্ররূপে জন্মানোর বরদান করেন। তিনি শিলাদকে যজ্ঞ করতে বলেন। শিলাদ যজ্ঞ করার জন‍্য ক্ষেতে হলকর্ষণ করতে থাকেন। ক্ষেত থেকে তখন এক শিশুর আবির্ভাব হয়। শিশুটি অকস্মাৎ চতুর্ভুজ মহারুদ্রের রূপ ধারণ করেন ও মুনিকে পিতা বলে সম্বোধন করেন। তখন শিলাদ তাঁকে তার আশ্রমে নিয়ে যান। আশ্রমে প্রবেশ করতেই তিনি এক বালকে পরিণত হয়। মহর্ষি বালকটির নাম দেন নন্দী। একবার মহাদেব মিত্র ও বরুণ নামে দুই দেবতাকে পাঠান নন্দীর পরীক্ষা নিতে। তাঁরা ঋষির রূপ নিয়ে শিলাদ ও নন্দীর আতিথেয়তা গ্রহণ করেন। ঋষিদ্বয় নন্দীকে দেখে বলেন তাঁর আয়ু আর বেশি দিন নেই। তখন নন্দী শিবের ঘোর তপস‍্যা করে। মহাদেবের বরে তিনি শিবের প্রিয় অনুচর ও বাহন হন এবং তাকে চিরঞ্জিবী করে দেন। মহাদেব নিজে মরুৎ কন্যা সূয়শার সাথে নন্দীর বিবাহ সম্পাদন করেন।
শিবের পূজার সময় এর পূজাও করতে হয়। বর্তমানে অধিকাংশ শিবমন্দিরেই শিবমূর্তির ডান পাশে শিবের দিকে তাকিয়ে থাকা একটি ষাঁড়ের মূর্তিতে নন্দীকে স্থাপন করা হয়।
রামায়ণেও নন্দীর উল্লেখ পাওয়া যায়। রামায়ণ মতে, কৈলাসে শিবের সাথে রাবণ দেখা করতে গিয়েছিলেন। সেখানে রাবণের সাথে নন্দীর দেখা হয়। নন্দীকে বানর বলে রাবণ ব্যাঙ্গ করাতে নন্দী রাবণকে বানর কর্তৃক ধ্বংস হবার অভিশাপ দেয়। পরবর্তীতে নন্দীর অভিশাপে বানরকুল ও হনুমানের হাতে রাবণের লঙ্কা আক্রান্ত ও ধ্বংস হয়।
নন্দীর আলাদাভাবে কোন পূজা প্রচলিত না থাকলেও শিবরাত্রির দিন এরও বিশেষপূজা হয়ে থাকে। শিবপূজা শেষে নন্দীর কানে কানে প্রার্থনা জানিয়ে দেওয়ার এক বিশেষ রীতি রয়েছে।
ভাত দে
ভাত দে হল ১৯৮৪ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটির সংলাপ, চিত্রনাট্য ও পরিচালনা করেছেন আমজাদ হোসেন। ছবিটিতে বিভিন্ন চরিত্রে অভিনয় করেছেন শাবানা, আলমগীর, রাজীব, আনোয়ার হোসেন, শিশুশিল্পী হিসেবে আঁখি আলমগীর।
ছবিটি ৯ম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আমজাদ হোসেন শ্রেষ্ঠ পরিচালক, চিত্রনাট্যকার ও সংলাপ রচয়িতা বিভাগে তিনটি পুরস্কার লাভ করেন।
নির্মাণ ইতিহাস
ছবিটির পরিচালক আমজাদ হোসেন ঢাকা ক্লাবের একটি নির্জন রুমে এক মাস টানা কাজ করে স্ক্রিপ্ট রেডি করেছিলেন। ঢাকার অনেক সাংবাদিকদের সামনে মানিকগঞ্জের নদীর পাড়ে প্রথম দিন শুটিং হয়েছিল। আমজাদ হোসেন স্পটটি এমনভাবে তৈরি করেছিলেন যে একটি ভাঙাচোরা বাড়ি, পাশে বাঁশঝাড়। বাড়িটির চালে বাঁশের আগা বাতাস হলেই বাড়ি খায়। সেখানে অভাগিনী বেশে শাবানা বাস করবেন। কিন্তু শাবানা যখন শট দিচ্ছিলেন তখন তার পড়নে ইস্ত্রি করা শাড়ি ছিল যা একেবারে ভিখারি গোছের চরিত্রের সঙ্গে মানাচ্ছিলনা। তারপর মানিকগঞ্জের এক গরিব মহিলার একটি শাড়ি জোগাড় করে শুটিংটি করতে হয়েছিল।
জাতীয় চলচ্চিত্র পুরস্কার
১৯৮৪ সালে ‘ভাত দে’ সিনেমাটি শ্রেষ্ঠ চলচ্চিত্রের পুরস্কারসহ মোট নয়টি শাখায় জাতীয় চলচ্চিত্র পুরস্কার জেতে।
আন্তর্জাতিক সম্মননা
বাংলা ছবির মধ্যে ‘ভাত দে’ ছবিটি প্রথম কান আন্তর্জাতিক চলচ্চিত্র উত্সবে অংশ নিয়েছিল।
বিগ ব্যাশ লিগ
কেএফসি টি২০ বিগ ব্যাশ লিগ (এছাড়াও সংক্ষেপে বিবিএল নামে পরিচিত) অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতাবিশেষ। ২০১১ সালে এ প্রতিযোগিতার উদ্বোধন ঘটে। এ প্রতিযোগিতাটি পূর্বতন কেএফসি টুয়েন্টি২০ বিগ ব্যাশের স্থলাভিষিক্ত হয়। প্রতিযোগিতার শীর্ষ দুই দল চ্যাম্পিয়ন্স লিগ টুয়েন্টি২০ প্রতিযোগিতায় অংশগ্রহণের যোগ্যতা লাভ করে।
ট্রফি
বিগ ব্যাশ লিগ ট্রফির নকশা নির্ধারণে ২০১১ সালে প্রতিযোগিতার আয়োজন করা হয়। শুধুমাত্র অস্ট্রেলীয় নকশাকারদের জন্য এ প্রতিযোগিতা উন্মুক্ত ছিল। অবশেষে ১৩ ডিসেম্বর, ২০১১ তারিখে ট্রফির নকশা উন্মোচন হয়।
সম্প্রসারণ
আন্তর্জাতিক ক্রিকেটের বাইরে আরও অঞ্চলকে সম্পৃক্ত করতে এ প্রতিযোগিতার সম্প্রসারণের বিষয়টি বিবেচনাধীন রয়েছে। ২০১২ সালে এ পরিকল্পনা গ্রহণ করা হয়। প্রস্তাবিত দলগুলোতে নিউক্যাসল, ক্যানবেরা, জিলং ও গোল্ড কোস্টসহ নিউজিল্যান্ডভিত্তিক একটি দলকেও প্রতিযোগিতায় অন্তর্ভুক্তির কথা উল্লেখ করা হয়। ক্রিকেট বিশ্লেষক মার্ক ওয়াহ ফক্স স্পোর্টসে মন্তব্য করেন যে, প্রতিযোগিতা সম্প্রসারণের চিন্তা-ভাবনার ফলে এটি গড়পড়তা লিগে পরিণত করবে। কিন্তু এ পরিকল্পনা বাতিল হয় মূলতঃ প্রস্তাবিত শহরগুলোয় যথোপযুক্ত ক্রিকেট সুযোগ-সুবিধার অভাবে।
প্রতিযোগিতার বিন্যাস
২০১১ সালে বিবিএল প্রতিষ্ঠার পর থেকে টুর্নামেন্টটি প্রতিবছর উদ্বোধনী মৌসুম বাদে একই বিন্যাস অনুসরণ করছে।
বর্তমান দলসমূহ
৮টি শহরভিত্তিক ফ্রাঞ্চাইজ দল এ প্রতিযোগিতায় অংশ নিচ্ছে। তন্মধ্যে শেফিল্ড শীল্ডে অংশগ্রহণকারী ছয়টি রাজ্য দলও এতে রয়েছে। প্রতিটি রাজ্যের প্রধান শহর থেকে একটি করে ও সিডনি এবং মেলবোর্ন থেকে দুইটি দল প্রতিযোগিতায় অংশ নিচ্ছে। দলের নাম ও পোষাকের রঙ ৬ এপ্রিল, ২০১১ তারিখে আনুষ্ঠানিকভাবে ঘোষিত হয়।